The World Is Not Enough

The World Is Not Enough () Michael Apted ingeles zinema zuzendariaren 1999ko espioitza film bat da, Ian Fleming idazlearen James Bond pertsonaiaren eleberrietan oinarritua; aldiz, izenburua idazle horren On Her Majesty's Secret Service eleberriaren testu-lerro batetik hartua da. Bertan, Pierce Brosnan, Sophie Marceau, Robert Carlyle, Denise Richards eta Judi Dench aktoreek antzeztu zuten.

Bitxikeria gisa, orain arte Euskal Herrian filmatu den James Bondi buruzko bakarra da, hain zuzen ere hasierako kredituetan aurretiko eszenak Bilbo eta Guggenheim Bilbao Museoa filmatu baitziren; gainera, Nafarroako Bardean ere eszena batzuk egin ziren, Kazakhstango basamortua girotzeko.

Bestalde, eta zoritxarrez, Desmond Llewelyn (Q), James Bondi buruzko film gehienetan antzeztu zuen galestar antzezle beteranoaren azken filma izan zen, 1999ko abenduaren 19an 85 urte zituela zendu baitzen.

 Bilbea 
MI6aren egoitza nagusian Sir Robert King (David Calder) petrolio enpresaburua atentatu batean hil ostean, alaba Elektrak (Sophie Marceau) haren aberastasuna eta Kaspiar itsasoko petrolio-meatokiak jarauntsi ditu. 007 agentea (Pierce Brosnan) Kingen heriotzaren arduradun sentitzen da; hortaz, Elektraren gizazain bilakatu da. Elektraren aberastasunak ez du nazioarteko prentsaren arreta bakarrik piztu, baita haren hiltzaile Renard-ena ere (Robert Carlyle): burmuinean bala bat daukanez, inongo min fisikorik jasan ezin ez eta mendekuaren bila dabilen gizasemea da.

 Antzezleak 
 Pierce Brosnan: James Bond
 Sophie Marceau: Elektra King
 Robert Carlyle: Renard
 Denise Richards: Christmas Jones doktorea
 Robbie Coltrane: Valentin Zukovsky
 Judi Dench: M
 Desmond Llewelyn: Q
 John Cleese: R
 Maria Grazia Cucinotta: Zigarrodun neska
 Samantha Bond: Moneypenny andereñoa
 Michael Kitchen: Bill Tanner
 Colin Salmon: Charles Robinson
 Goldie: Bull
 David Calder: Sir Robert King
 Serena Scott Thomas: Molly Warmflash doktorea
 Ulrich Thomsen: Davidov

 Kokalekuak 
Filma hainbat kokalekutan filmatu zen: Bilbo, Guggenheim Bilbao Museoa eta Bardea (Euskal Herria), Servoz eta Chamonix-Mont-Blanc (Frantzia), Londresko Westminster, Millennium Dome eta Tower Bridge (Ingalaterra), Kyle of Lochalsh eta Eilean Donan gazteluaren kanpoaldea (Eskozia), Snowdon mendia (Gales), Baku (Azerbajan), Kazakhstan eta Istanbul (Turkia).

 Kanpo estekak 
 Tomorrow Never Dies filmaren IMDBko fitxa irakurgai 

Kategoria:James Bonden filmak
Kategoria:Erresuma Batuko filmak
Kategoria:Gerra eta arma nuklearrei buruzko filmak
Kategoria:Azerbaijanen girotutako filmak
Kategoria:Bilbon girotutako filmak
Kategoria:Eskozian girotutako filmak
Kategoria:Londresen girotutako filmak
Kategoria:Istanbulen girotutako filmak
Kategoria:Terrorismoari buruzko filmak